Gevaarligte flits oor die amnestie tot 31 Mei 2020 vir die inhandiging van vuurwapens waarvan die lisensies verval het en oor die Wysigingswetsontwerp op Vuurwapens wat die regering in die Parlement ter tafel gelê het. Verskeie kenners waarsku dat sowel die amnestie as die wetsontwerp eenvoudig ten doel het om uiteindelik alle wetsgehoorsame burgers wettiglik en vreedsaam van hul vuurwapens te ontneem.
In die boek Bedoelde land deur FA Venter, een van die reeks van vier klassieke Africana boeke, word verhaal van hoe die Voortrekkers in 1843 nadat die destydse Republiek van Natalia deur Brittanje geannekseer is, opgepak het en besluit om terug te trek oor die Drakensberge. In 'n besondere toneel word die laaste keer geskets toe die Hollandse onderwyser van die Voortrekkers, bekend as Meester, die kinders hul laaste les gegee het.
Meester het na die skryfbord gestap, dit skoongevee en vir die kinders gesê: “Julle kan alles vergeet wat ek julle geleer het, onthou net dit.” en toe skryf hy op die bord: Bedoelde land en onder dit Vryheid. Hy sê toe: “Streef altyd na jul bedoelde land, dit sal julle jul vryheid bring.”
Vryheid is ingegrein in die DNA van die Afrikaner en loop soos ‘n goue draad deur sy veelbewoë geskiedenis. Dit strek nie net terug tot die Vryburgers ná die aankoms van Jan van Riebeeck nie, maar selfs verder terug in vorige eeue in Europa met o.a. die veelbewoë geskiedenis van die Waldense, van wie o.m. die Hugenote afstammelinge was. Die draad loop deur die Groot Trek en later tydens die Anglo-Boere-oorlog sê 'n 14-jarige dogter op haar sterfbed in 'n konsentrasiekamp: “Ek sterf, maar my volk sal lewe.”
Dit realiseer in 1994 in die splinternuwe staatkundige bedeling, waarin die Afrikaner sy selfbeskikking afteken. Die gevolge is die katastrofale geskiedenis van die afgelope 26 jaar en die voortbestaanskrisis waarin die Afrikaner as volk homself tans bevind.
Die huidige situasie neem egter nie die werklikheid weg nie dat die Afrikaner as volk die afgelope meer as drie eeue ‘n trotse rekord opgebou het op alle lewensterreine - onderwys, ekonomie, medies, staatkundig, regspleging, infrastruktuur, landbou, mynwese, sport, noem dit – kwaliteitgewys vergelykbaar met die beste ter wêreld. Dit is 'n feit dat onder Afrikaner-ondernemerskap, eerbaarheid en werksywer Suid-Afrika opgebou is tot die voorste land op die vasteland.
Vir hierdie spesifieke doel het mense deur die jare na Orania verhuis 'n nuwe begin te maak. Hoewel Orania geleidelik op die been gekom het, het dit om verskeie redes die afgelope 29 jaar nie gegroei en ontwikkel soos verwag is nie. Desondanks is t.o.v. aspekte soos selfstandigheid, selfwerksaamheid, verblyfreg en deursettingsvermoë reusetreë gegee.
Dit is tans die uitdaging waarvoor die regsinnige Afrikaner t.o.v. Orania staan – gaan dit hierdie laaste bate behou en met bykomende grondgebied uitbou tot uiteindelik ‘n onafhanklik en vrye volkstaat? Of is die alternatief dat Orania d.m.v. 'n verborge agenda as’t ware 'n potplant gehou word as nimmereindigend deel van die Suid-Afrikaanse staat, 'n staat wat buitendien internasionaal tot rommelstatus verklaar is?
Die alternatief vir saamstaan kan opgesom word in die woorde van toenmalige Amerikaanse president Teddy Roosevelt aan die begin van die 20ste eeu aan sy landgenote: “If we don’t hang together, we will all hang seperately.” Die feit bly egter staan dat in Orania het die Afrikaner 'n fisies-onvervreembare grondslag waarop hy weer sy vryheid kan herwin soos wat Meester dit destyds voorgeskryf het.
Indien die propagandiste van gays in NG-geledere egter volhard om die kerk in hul rigting te probeer dwing, sê ons dat hulle eerder die pad moet vat en hul eie kerk gaan stig. Daar is nie sprake van dat volgers van die suiwer Woord die NG Kerk gaan verlaat nie. Dis die ander wat moet loop.
Sopas is berig ontvang dat Rassie Erasmus wat die afrigter was van die seëvierende Springbokspan wat verlede jaar die Wêreldbeker verower het, op die kortlys is om die nuwe afrigter van die rugbyspan van Engeland te word. Na berig word was hy reeds in gesprek met die Engelse Rugbyunie wat hom na Twickenham wil lok om by die beleërde Eddie Jones oor te neem.
Jones het erge kritiek op die lyf geloop oor die Engelse se neerlaag teen die Springbokke in die WB-eindstryd, kritiek wat in ŉ storm ontaard het oor die loesing wat die Engelse ‘n week gelede by die Franse op die lyf geloop het. Die afgelope naweek het Engeland darem vir Skotland 13-6 geklop.
Syfers toon dat SA die vyfde grootste produsent van halaalprodukte in die wêreld is, wat beteken dat SA ruim 20% bydra tot die totale omset van die halaalbedryf in die wêreld van beraamde $2,6 triljard oftewel R364 triljard. Dit blyk voorts dat 80% van halaalprodukte wêreldwyd nie deur Moslem-lande geproduseer word nie, maar deur Westerse lande. Daar is geen versekering dat halaalgeld wat na Moslem-instansies vloei, nie uiteindelik aangewend word vir terrorisme deur Moslem-militantes om hul s.g. jihad te voer nie, trouens die aanduidings is dat dit wel gebeur.
Dit lyk of die oorgrote meerderheid Suid-Afrikaners nie die enorme implikasies rondom die halaalteken op feitlik alle kosprodukte besef nie, ‘n verskynsel wat grootliks as alledaags geïgnoreer word. Op die keper beskou egter, word Suid-Afrikaners in hierdie opsig voor ŉ enorme uitdaging gestel.
Hopelik kom die Proteas nou in 'n nuwe bedeling waarin hul met hul beste span kan kragte meet teen die bestes van ander lande en nie hoef te baklei met jou regterhand agter jou rug vasgebind nie. Buitendien soos oud-Protea Makhaya Ntini sê: “Die kwotastelsel verswak prestasies van swart krieketspelers en bevraagteken alles wat jy bereik.”
In 'n tyd waar Afrikaans en Afrikanerkultuur swaar trek in skole, het die FAK pas ’n opwindende en uitdagende nasionale Afrikaanse Geskiedenisolimpiade geloods in die vorm van ’n aanlyntoets vir leerders van graad 8 tot 12. Die olimpiade bestaan uit drie hoofafdelings, nl. Afrikaanse taalgeskiedenis, Afrikanergeskiedenis en Westerse geskiedenis.
Die olimpiade, wat reeds oop is vir inskrywings, word oor twee rondtes beslis. Die eerste rondte behels ’n aanlyn vraestel wat bestaan uit 150 punte met 150 multikeusevrae – 50 punte vir elke afdeling.
Afdeling 1, Afrikaanse taalgeskiedenis, het vrae hê oor digters (bv. wie het “Winternag” geskryf? Wie is die digter wat in die see in geloop het?), die oorsprong van Afrikaans, die prestasies van Afrikaans (bv. eerste gedig, eerste gedrukte boek, eerste Afrikaanse Bybelvertaling), Afrikaanse liedjies en Afrikaanse boeke. Afdeling 2, Afrikanergeskiedenis sal vrae insluit oor die VOC-tydperk, die Groot Trek, die Anglo-Boereoorlog, Republiekwording, asook 1994 en daarna. Afdeling 3, Westerse geskiedenis, sal die kennis toets oor ontdekkingsreisigers, ontdekkers, die Reformasie, oorloë en rewolusies en leiers.
Die aantreklike pryse is soos volg: Algehele wenner - R10 000; tweede prys - R5 000; derde prys - R2 500. Daar is ook 'n prys vir die wenskool - R10 000 - wat bepaal word na aanleiding van die hoeveelheid leerders per skool wat deelneem en ’n sekere persentasie ontvang. Voorts is daar ook ’n FAK-Wisseltrofee vir die beste individuele presteerder in geskiedenis.
Volgens die inligting sal die uitvoerende hoof van die Dorpsraad, mnr Frans de Klerk, op 30 Junie vanjaar sy huidige pos verlaat “om verantwoordelikheid te neem vir die werksaamhede van die nuwe maatskappy.”